				|

		52015PC0037

			Prijedlog ODLUKE EUROPSKOG PARLAMENTA I VIJEĆA o mobilizaciji Europskog fonda za prilagodbu globalizaciji (zahtjev EGF/2014/018 GR/Attica Broadcasting) /* COM/2015/037 final - 2015/ () */

			   	OBRAZLOŽENJE
KONTEKST PRIJEDLOGA
1.           Pravila koja se primjenjuju
na financijske doprinose iz Europskog fonda za prilagodbu globalizaciji (EGF)
utvrđena su Uredbom (EU) br. 1309/2013 Europskog parlamenta i
Vijeća od 17. prosinca 2013. o Europskom fondu za prilagodbu
globalizaciji (2014. – 2020.) i stavljanju izvan snage Uredbe (EZ)
br. 1927/2006[1]
(dalje u tekstu: „Uredba o EGF-u”).
2.           Grčka su tijela
podnijela zahtjev EGF/2014/018 GR/Attica
Broadcasting za financijski doprinos iz EGF-a, nakon otpuštanja i prestanka
aktivnosti u smislu članka 3. Uredbe o EGF-u (dalje u tekstu „otpuštanja”)
u 16 poduzeća koja djeluju u okviru odjeljka 60 (Emitiranje programa)[2] na razini NACE Rev. 2 u
regiji Atici razine NUTS 2[3]
(EL 30) u Grčkoj.
3.           Nakon ocjenjivanja zahtjeva
Komisija je, u skladu sa svim primjenjivim odredbama Uredbe o EGF-u, donijela
zaključak da su ispunjeni uvjeti za dodjelu financijskog doprinosa iz
EGF-a.
SAŽETAK ZAHTJEVA
 Zahtjev za dodjelu sredstava iz EGF-a: || EGF/2014/018 GR/Attica Broadcasting
 Država članica: || Grčka
 Predmetna regija/regije (razina NUTS 2): || Atika (EL 30)
 Datum podnošenja zahtjeva: || 4.9.2014.
 Datum potvrde primitka zahtjeva: || 18.9.2014.
 Datum podnošenja zahtjeva za dodatnim informacijama: || 18.9.2014.
 Datum podnošenja zahtjeva za dodatna dva tjedna za dostavu zatraženih informacija || 29.10.2014.
 Rok za dostavu dodatnih informacija: || 13.11.2014.
 Rok za dovršetak ocjenjivanja: || 5.2.2015.
 Intervencijski kriterij: || Članak 4. stavak 1. točka (b) Uredbe o EGF-u
 Sektor/sektori gospodarske djelatnosti (odjeljak NACE Rev. 2): || Odjeljak 60 („Emitiranje programa”)
 Referentno razdoblje (devet mjeseci): || 12. rujna 2013. – 12. lipnja 2014.
 Broj otpuštanja ili prestanaka djelatnosti tijekom referentnog razdoblja: || 928
 Broj prihvatljivih korisnika za koje se očekuje da će sudjelovati u mjerama: || 928
 Broj ciljanih mladih ljudi koji nisu zaposleni, ne školuju se i ne osposobljavaju (NEET-ovi): || 0
 Proračun za usluge prilagođene potrebama (EUR) || 8 200 000
 Proračun za provedbu EGF-a[4] (EUR) || 210 000
 Ukupni proračun (EUR) || 8 410 000
 Doprinos iz EGF-a (60 %) (EUR) || 5 046 000
OCJENA ZAHTJEVA
Postupak
4.           Grčka tijela podnijela
su zahtjev EGF/2014/018 GR/Attica Broadcasting 4. rujna 2014., unutar 12
tjedana od datuma na koji su ispunjeni intervencijski kriteriji utvrđeni stavkom 4.
Uredbe o EGF-u. Komisija je 18. rujna 2014. potvrdila primitak
zahtjeva, unutar dva tjedna od dana podnošenja zahtjeva. Komisija je od
grčkih tijela istog dana zatražila dodatne informacije. Grčka su
tijela dostavila dodatne informacije u roku od osam tjedana od podnošenja
zahtjeva, nakon produženja roka za dva tjedna na osnovi propisno obrazloženog
zahtjeva grčkih tijela. Rok u trajanju od 12 tjedana od dana primitka
potpunog zahtjeva unutar kojeg bi Komisija trebala dovršiti ocjenu usklađenosti
zahtjeva s uvjetima za pružanje financijskog doprinosa ističe
5. veljače 2015.
Prihvatljivost zahtjeva
Predmetna poduzeća i korisnici
5.           Zahtjev se odnosi na 928
otpuštenih radnika[5]
u 16 poduzeća[6]
koja djeluju u okviru odjeljka 60 (Emitiranje programa) na razini NACE Rev. 2 u
regiji Atici razine NUTS 2 (EL 30).
Intervencijski kriteriji
6.           Grčka tijela podnijela
su zahtjev na temelju intervencijskog kriterija iz članka 4.
stavka 1. točke (b) Uredbe o EGF-u kojim se propisuje najmanje
500 otpuštanja u referentnom razdoblju od devet mjeseci u poduzećima koja
djeluju u istom ekonomskom sektoru na razini NACE Rev. 2 i smještena su u
jednoj regiji ili u dvjema susjednim regijama razine NUTS 2 u državi
članici.
7.           Referentno razdoblje od devet mjeseci traje od 12. rujna 2013.
do 12. lipnja 2014.
Izračun broja otpuštanja i
prestanaka djelatnosti
8.           Sva otpuštanja
izračunata su od dana stvarnog raskida ugovora o radu ili njegova isteka.
Prihvatljivi korisnici
9.           Ukupni broj prihvatljivih
korisnika iznosi 928.
Veza između otpuštanja i svjetske
financijske i gospodarske krize razmatrane Uredbom (EZ) br. 546/2009
10.         Kako bi se uspostavila veza
između otpuštanja i svjetske financijske i gospodarske krize razmatrane
Uredbom (EZ) br. 546/2009, Grčka tvrdi da je grčko gospodarstvo
u posljednjih šest godina (2008. – 2013.) u dubokoj recesiji. Prema
ELSTAT-u, grčkom tijelu za statistiku, od 2008. grčki BDP smanjio se
za 25,7 postotnih bodova; javna potrošnja za 21 postotni bod, a privatna
potrošnja za 32,3 postotna boda, dok se nezaposlenost povećala za 20,6
postotnih bodova. Iako je procijenjeno da je grčko gospodarstvo na putu ka
oporavku i predviđanja za neke od tih pokazatelja već su pozitivna za
2014.[7],
na tržištu će rada u neposrednoj budućnosti i dalje biti
poteškoća.
11.         Kako bi mogla otplaćivati
strani dug grčka je vlada 2008. provela nepopularne mjere kao što su
povećanje prihoda od poreza, racionalizacija u javnim rashodima i
smanjenje plaća zaposlenika u javnom sektoru. Plaće su se smanjivale
i u privatnom sektoru u pokušaju da se poveća konkurentnost grčkog
gospodarstva. Od 2008. godine tisuće su poduzeća prestala s radom i
zatvorena su, a njihovi su zaposlenici postali višak, a tisuće su
samozaposlenih osoba prestale sa svojom djelatnošću, što je pridonijelo
naglom povećanju nezaposlenosti. Neposredna posljedica nižih dohodaka bio
je pad privatne potrošnje, posebno za proizvode koji nisu neophodni.
12.         Godine 2009. potrošnju
kućanstava u Grčkoj obilježio je isti negativan trend kao u EU-27. U
2010. i 2011. došlo je do oporavka u potrošnji kućanstava na razini EU-27,
nakon čega je slijedio pad 2012. Potrošnja kućanstava u Grčkoj
smanjivala se od početka financijske i gospodarske krize te su brojke iz
godine u godinu bile sve lošije.
Potrošnja kućanstava(% promjena u
usporedbi s prethodnom godinom)
   || 2008. || 2009. || 2010. || 2011. || 2012.
 EU-27 || 0,44 || –1,67 || 1,04 || 0,26 || –0,74
 Grčka || 4,67 || –1,91 || –6,39 || –7,91 || –9,07
Izvor: Eurostat.
13.         Prema izvješću ELSTAT-a
o  dohotcima kućanstava i životnim uvjetima, 23 % Grka živjelo je
ispod praga siromaštva[8]
u 2012.
14.         Prema nedavno izrađenoj
studiji[9]
INE-GSEE-a[10]
objavljenoj u srpnju 2014., tri od četiri radnika ili zaposlenika
izjavila su da im je zbog smanjenja plaće dohodak u 2014. bio manji nego u
prethodnoj godini. Osim toga, 38 % ispitanika smatra da će im se
plaće dodatno smanjiti u sljedećem tromjesečju. Većina
ispitanika je u skladu s time smanjila svoje izdatke, posebno za proizvode koji
nisu neophodni, npr. časopise i novine.
15.         Do sada u sektoru emitiranja
programa nije podnesen ni jedan zahtjev za dodjelu sredstava iz EGF-a.
Događaji zbog kojih dolazi do
otpuštanja i prestanka djelatnosti
16.         Prema grčkim tijelima dva
su događaja bila glavni uzroci otpuštanja: (1) smanjenje raspoloživih
prihoda kućanstava zbog povećanja poreznog opterećenja, manjih
plaća (zaposlenika u privatnom i u javnom sektoru) i porasta
nezaposlenosti, što je dovelo do velikog pada kupovne moći i za
određivanjem prioriteta u potrošnji i izbacivanjem proizvoda koji nisu
neophodni za svakodnevni život; (2) drastično smanjenje zajmova
poduzećima i pojedincima zbog manjka gotovine u grčkim bankama. Prema
Grčkoj središnjoj banci godišnja stopa rasta odobrenih zajmova
kućanstvima i poduzećima (ne uključujući financijska
društva) negativna je od 2010. zbog manjka novca u grčkim bankama[11].
17.         U razdoblju 2009. – 2012.
poduzeća iz sektora masovnih medija[12]
prekinula su svoje djelatnosti ili su smanjili plaće svojim zaposlenicima.[13] U tom se kontekstu
pokazuje smanjenje u prihodima poduzeća iz sektora masovnih medija jer su
rashodi za oglašavanje koje je jedno od njihovih osnovnih izvora prihoda,
drastično smanjeni: u 2012. rashodi za oglašavanje u masovnim medijima
pali su na 1,14 milijardi EUR, dok su 2008. bili 2,67 milijardi EUR što je
smanjenje od 57 %[14].

18.         Kao rezultat toga su se
poduzeća svih vrsta i kategorija u sektoru masovnih medija počela
suočavati s velikim problemima u plaćanju svojih obveza. U platnoj
bilanci vidljivo je da su ukupne obveze poduzeća iz sektora masovnih
medija veće od 3,2 milijarde EUR u 2010. i 2011., od čega su
50 % kratkoročne obveze.[15]
19.         U tom okviru, poduzeća za
emitiranje programa naišla su na ozbiljne probleme u pogledu održivosti
poslovanja jer su im se financijski elementi i uspješnost pogoršali za vrijeme
krize. Tablica u nastavku prikazuje promet u poduzećima za emitiranje i
oslikava stalan silazni trend zadnjih godina: indeks prometa poduzeća za
emitiranje programa (odj. 60) smanjio se za više od 40 % u zadnje tri
godine (2010. – 2013.).
Tablica 1.: Kretanje indeksa prometa u
poduzećima za emitiranje (odj. 60 NACE rev.2) u Grčkoj za razdoblje
2010. – 2014.
   || 2010. || 2011. || 2012. || 2013. || PROMJENA 2010. – 2013. || 2014.*
 odjeljak 60: Emitiranje programa(bazna godina: 2010.=100) || 100,0 || 73,0 || 61,0 || 56,2 || –43,8 || 57,7
* Procjene
20.         Zbog manjka novčanog toka
koji je popratna pojava recesije grčkog gospodarstva povećale su se
poteškoće poduzeća u sektoru za emitiranje programa.
21.         Zbog novih mogućnosti
mrežnih medija kojima se stalno doseže sve veći broj posjetitelja, znatno
su smanjeni prihodi od oglašavanja (34,3 %[16] u razdoblju
2008. – 2011.) u radiotelevizijskim društvima. Zbog stalnog pada
dohodaka grčkih potrošača promijenile su se njihove potrošačke
navike te je stoga potražnja za oglašavanjem znatno pala. Zbog tog pada i
manjka novčanog toka, poduzeća nisu bila u mogućnosti
proizvoditi nove programe što je dovelo do pada zaposlenosti u sektoru za
29,3 % u razdoblju 2010. – 2013.[17]
Predviđene posljedice otpuštanja na
lokalno, regionalno ili nacionalno gospodarstvo i zaposlenost
22.         Otpuštanja imaju znatan
negativan učinak na lokalno, regionalno i nacionalno gospodarstvo. Broj
nezaposlenih u Grčkoj u razdoblju 2008. – 2013. povećao se
četiri puta.
Stopa nezaposlenosti
Izvor: Eurostat[18]
23.         S druge strane, stopa
nezaposlenosti u regiji Atici u prvom tromjesečju 2014. bila je 28 %
(dok je prosjek u Grčkoj bio 27,8 %).[19] Ta regija pridonosi s
43 % grčkom BDP-u (stoga je kriza koju su pretrpjela poduzeća u
regiji utjecala na cijelo grčko gospodarstvo). Također, u usporedbi s
ostalih 12 regija, ima i najveći dio nezaposlenih u Grčkoj. Ta
činjenica negativno utječe na položaj radne snage u Atici.
24.         Osim toga, utvrđeno je da
većina poduzeća u širem području Atene imaju sličnih
problema s održivošću. Stoga je jasno da su otpuštanja u
radiotelevizijskim društvima preopteretila regiju na koja je već trpjela
negativne posljedice krize.
Ciljani korisnici i predložene mjere
Ciljani korisnici
25.         Predviđa se da će
928 ciljanih radnika sudjelovati u mjerama. Raščlamba radnika po spolu,
državljanstvu i dobnoj skupini:
 Kategorija || Broj korisnika
 Spol: || Muškarci: || 521 || (56,14 %)
   || Žene: || 407 || (43,86 %)
 Državljanstvo: || građani EU-a: || 926 || (99,78 %)
   || državljani zemalja izvan EU-a: || 2 || (00,22 %)
 Dobna skupina: || 15 – 24 godine: || 12 || (1,29 %)
   || 25 – 29 godina: || 78 || (8,40 %)
   || 30 – 54 godine: || 814 || (87,72 %)
   || 55 – 64 godine: || 22 || (2,37 %)
   || stariji od 64 godine: || 2 || (0,22 %)
Prihvatljivost predloženih mjera
26.         Usluge
prilagođene potrebama koje će se osigurati otpuštenim radnicima
sastoje se od sljedećih mjera:
Profesionalna orijentacija: Ovom popratnom mjerom, koja će biti na raspolaganju svim
sudionicima, obuhvaćene su sljedeće faze:
1. Bilježenje i utvrđivanje potreba. Prva mjera koja je osigurana svim korisnicima uključuje
bilježenje podataka i utvrđivanje potreba (osobnih, profesionalnih i
socijalnih) te pružanje informacija o dostupnim uslugama i programima
osposobljavanja te o vještinama i zahtjevima u pogledu osposobljavanja.
2. Dokument s osobnim podacima i podacima o
kvalifikacijama. Time se radnicima želi pomoći da
identificiraju vlastite vještine i mogućnosti s obzirom na interese te da
odrede realističan plan razvoja karijere. Ocjena vještina uključuje
intenzivno i prilagođeno savjetovanje, strukturirano kao postupak koji se
sastoji od više faza u kojima radnik i savjetnik rade na problemu (npr.
mogućnosti, interesi, analiza motivacija i očekivanja, prepreke
itd.). Nakon tih ocjena sastavlja se dokument koji sadržava osobne podatke i
podatke o kvalifikacijama u kojem je prikazan sažetak vještina sudionika,
njegov pojedinačni projekt i plan djelovanja.
3. Postupak za osobni i profesionalni razvoj. To obuhvaća: (1) utvrđivanje profesionalnih ciljeva te
traženje posla; (2) utvrđivanje i ocjenjivanje mogućnosti za
zapošljavanje; (3) načine podnošenja prijave za posao; (4) sastavljanje
životopisa i popratnog pisma; (5) pripremu za razgovor; (6) pružanje osnovnih
informacija o tržištu rada i o institucijskim, radnim, poslovnim i pravnim
pitanjima.
4. Provedba pojedinačnog akcijskog plana. Savjetnici će biti na raspolaganju radnicima i za vrijeme
provedbe programa osposobljavanja i pojedinačnih planova za ponovno
uključivanje u rad. Sudionicima koji su zainteresirani za pokretanje posla
pružit će se općenita potpora i savjetovanje o poduzetništvu u okviru
mjere profesionalne orijentacije.
5. Praćenje. Ova
mjera uključuje praćenje sudionika tijekom šest mjeseci nakon
prestanka provedbe mjera.
Osposobljavanje, prekvalifikacija i
stručno osposobljavanje. Mjera se sastoji od toga
da se radnicima osiguraju tečajevi stručnog osposobljavanja u skladu
s njihovim potrebama utvrđenima tijekom profesionalnog savjetovanja, i to
u područjima i sektorima s dobrim mogućnostima razvoja koji
odgovaraju prepoznatim potrebama na tržištu rada. Nudit će se dvije vrste
osposobljavanja: programi stručnog osposobljavanja te specijalizirana
osposobljavanja ili obrazovni programi.
Subvencije za samozapošljavanje. Radnici koji pokreću vlastito poduzeće dobit će do 15
000 EUR kao doprinos za pokrivanje troškova osnivanja. U Grčkoj je pristup
financiranju jedna od najvećih poteškoća s kojima se poduzetnici
susreću prilikom pokretanja posla. Zbog manjka likvidnosti banke odbijaju
većinu zahtjeva za zajam. Cilj je ove mjere navedenom financijskom
potporom promicati poduzetništvo.
Naknada za traženje posla i osposobljavanje. Za pokrivanje troškova nastalih za vrijeme sudjelovanja u mjeri
profesionalne orijentacije, korisnici će dobiti 50 EUR po danu
sudjelovanja. Za vrijeme osposobljavanja naknada će iznositi 6 EUR po
satu.
Naknada za mobilnost
Radnici koji prihvate posao zbog kojeg moraju promijeniti boravište dobit
će paušalni iznos od 2 000 EUR za pokrivanje nužnih troškova.
27.         U
tekstu predložene mjere predstavljaju aktivne mjere na tržištu rada u okviru
prihvatljivih mjera utvrđenih člankom 7. Uredbe o EGF-u.
Navedene mjere ne zamjenjuju pasivne mjere socijalne zaštite.
28.         Grčka tijela dostavila su
zatražene podatke o mjerama koje su obvezne za predmetna poduzeća na
temelju nacionalnog zakonodavstva ili kolektivnih ugovora. Potvrdila su da
financijski doprinos iz EGF-a neće biti zamjena za te mjere.
Predviđeni proračun
29.         Predviđeni ukupni
troškovi iznose 8 410 000 EUR, u što su uključeni rashodi
za usluge prilagođene potrebama u iznosu od 8 200 000 EUR i
rashodi za aktivnosti pripreme, upravljanja, informiranja i promidžbe te
kontrole i izvješćivanja u iznosu od 210 000 EUR.
30.         Ukupan
financijski doprinos zatražen iz EGF-a iznosi 5 046 000 EUR
(60 % ukupnih troškova).
 Mjere || Predviđeni broj sudionika || Predviđeni trošak po sudioniku(u EUR) || Predviđeni ukupni troškovi (u EUR)
 Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u).
 Profesionalno savjetovanje || 928 || 1 250 || 1 160 000
 Stručno osposobljavanje || 640 || 2 400 || 1 536 000
 Specijalizirano osposobljavanje / obrazovanje || 288 || 4 000 || 1 152 000
 Subvencije za samozapošljavanje || 120 || 15 000 || 1 800 000
 Podzbroj (a): Postotak paketa usluga prilagođenih potrebama || – || 5 648 000
 (68,88 %)
 Naknade i poticaji (mjere na temelju članka 7. stavka 1. točke (b) Uredbe o EGF-u)
 Naknade za traženje posla || 928 || 1 250 || 1 160 000
 Naknade za sudjelovanje u programima osposobljavanja || 640 || 1 800 || 1 152 000
 Naknade za mobilnost || 120 || 2 000 || 240 000
 Podzbroj (b): Postotak paketa usluga prilagođenih potrebama || – || 2 552 000
 (31,12 %)
  Mjere na temelju članka 7. stavka 4. Uredbe o EGF-u
 1. Pripremne aktivnosti || – || 40 000
 2. Upravljanje || – || 40 000
 3. Informiranje i promidžba || – || 100 000
 4. Kontrola i izvješćivanje || – || 30 000
 Podzbroj (c): Postotak ukupnih troškova: || – || 210 000
 (2,50 %)
 Ukupni troškovi (a + b + c): || – || 8 410 000
 Doprinos iz EGF-a (60 % ukupnih troškova) || – || 5 046 000
31.         Troškovi mjera utvrđenih
u prethodno navedenoj tablici kao mjera na temelju članka 7.
stavka 1. točke (b) Uredbe o EGF-u ne prelaze 35 % ukupnih
troškova usklađenog paketa usluga prilagođenih potrebama. Grčka
tijela potvrdila su da te mjere ovise o aktivnom sudjelovanju ciljanih
korisnika u traženju posla ili aktivnostima osposobljavanja.
32.         Grčka tijela potvrdila su
da troškovi ulaganja za samozapošljavanje, pokretanje poduzeća i
preuzimanje poduzeća od strane zaposlenika neće prelaziti 15 000 EUR
po korisniku.
Razdoblje prihvatljivosti izdataka
33.         Grčka tijela počela
su pružati usluge prilagođene potrebama ciljanim korisnicima
28. studenoga 2014. Izdaci za mjere iz točke 26. stoga su
prihvatljivi za financijski doprinos iz EGF-a od 28. studenoga 2014. do 28.
studenoga 2016.
34.         Grčka tijela počela
su stvarati administrativne izdatke za provedbu EGF-a 3. studenoga 2014.
Rashodi za aktivnosti pripreme, upravljanja, informiranja i promidžbe te
nadzora i izvješćivanja stoga zadovoljavaju uvjete za financijski doprinos
iz EGF-a od 3. studenoga 2014. do 28. svibnja 2017.
Komplementarnost s mjerama koje se
financiraju iz nacionalnih fondova ili fondova Unije
35.         Izvor nacionalnog pretfinanciranja
ili sufinanciranja je Program javnog ulaganja grčkog Ministarstva razvoja.
36.         Grčka tijela potvrdila su
da se za prethodno u tekstu opisane mjere za koje se prima financijski doprinos
iz EGF-a neće dodijeliti financijski doprinos i iz drugih financijskih
instrumenata Unije.
Postupci za savjetovanje s ciljanim
korisnicima, njihovim predstavnicima ili socijalnim partnerima te s lokalnim i
regionalnim tijelima
37.         Grčka su tijela navela da
je usklađeni paket usluga prilagođenih potrebama sastavljen u
dogovoru s predstavnicima ciljanih korisnika (Sindikat novinara atenskih
dnevnih novina (ΕΣΗΕΑ), Sindikat zaposlenika atenskih
dnevnih novina (ΕΠΗΕΑ)) i Institut rada GSEE). Oni su
17. lipnja 2014. poslali dopis ministru rada i njegovu zamjeniku s informacijama
o sve većoj krizi u cijelom sektoru medija što je rezultat gospodarske
recesije u zemlji, te su izvijestili o velikom broju poduzeća koja djeluju
u sektoru medija te su prestali poslovati, smanjili plaće osoblju,
otpustili zaposlenike, itd. te zatražili da provjere prihvatljivost
mogućeg zahtjeva za sredstva iz EGF-a. Prvi je sastanak dogovoren 27.
lipnja 2014. između upravljačkog tijela EGF-a u Grčkoj (EYSEKT)
i predstavnika sindikata ΕΣΗΕΑ, ΕΠΗΕΑ
i Instituta rada GSEE. Drugi je sastanak održan 31. srpnja 2014. Na njemu su
prisustvovali predstavnici Tijela za koordinaciju i praćenje djelovanja
ESF-a (EYSEKT), predstavnici sindikata ΕΣΗΕΑ,
ΕΠΗΕΑ i Instituta rada GSEE te predstavnici zaposlenika.
Na tom su sastanku predstavnici radnika dali detaljne podatke o mogućem
slučaju, a predstavnici sindikata ΕΣΗΕΑ,
ΕΠΗΕΑ i Instituta rada GSEE obećali su
izvijestiti radnike o zahtjevu za financiranje iz Europskog fonda za prilagodbu
globalizaciji. Nakon toga, sudionici su raspravili o obliku predloženih individualnih
mjera za korisnike.
38.         Prijedlozi predstavnika
zaposlenika te stajalište socijalnih partnera temeljili su se na njihovim
potrebama, na osnovi potreba i posebnosti na lokalnom tržištu rada.
39.         EYSEKT je surađivao sa
svim stranama uključenima u oblikovanje predloženih individualnih mjera za
korisnike.
Sustavi upravljanja i nadzora
40.         Zahtjev sadržava opis sustava
upravljanja i kontrole kojim se utvrđuju nadležnosti uključenih
tijela. Grčka je obavijestila Komisiju da će financijskim doprinosom
upravljati i da će ga nadzirati ista tijela koja upravljaju financiranjem
iz Europskog socijalnog fonda (ESF) u Grčkoj i provode nadzor nad njim.
Tijelo za koordinaciju i praćenje mjera ESF-a (EYSEKT) djelovat će
kao upravljačko tijelo, EDEL (Odbor za fiskalnu reviziju) kao revizorsko
tijelo, a posebna Agencija za nadzor plaćanja kao tijelo za ovjeravanje.
Obveze predmetne države članice
41.         Grčka tijela dostavila su
sva potrebna jamstva u vezi sa sljedećim:
–
u pristupu predloženim mjerama i njihovoj provedbi
poštovat će se načela jednakog postupanja i nediskriminacije,
–
ispunjeni su zahtjevi utvrđeni nacionalnim
zakonodavstvom i zakonodavstvom EU-a o kolektivnom otpuštanju,
–
ako su poduzeća nastavila s radom nakon što su
provela otpuštanja, ispoštovala su pravne obveze kojima se uređuju
otpuštanja te su se u skladu s njima pobrinula za svoje radnike,
–
predloženim mjerama pružit će se potpora
pojedinačnim radnicima i neće se upotrebljavati za restrukturiranje
poduzeća ili sektora;
–
za predložene mjere neće se primati
financijska potpora iz drugih fondova ili financijskih instrumenata Unije te
će se spriječiti dvostruko financiranje,
–
predložene mjere nadopunjavat će se mjerama
koje se financiraju iz strukturnih fondova;
–
financijski doprinos iz EGF-a bit će u skladu
s proceduralnim i materijalnim pravilima Unije o državnim potporama.
UTJECAJ NA PRORAČUN
Proračunski prijedlog
42.         EGF ne premašuje najveći
godišnji iznos od 150 milijuna EUR (cijene iz 2011.), kako je
utvrđeno člankom 12. Uredbe Vijeća (EU, Euratom) br. 1311/2013
od 2. prosinca 2013. kojom se uspostavlja višegodišnji financijski okvir
za razdoblje 2014. – 2020.[20]
43.         Nakon što je proučila
zahtjev u odnosu na uvjete utvrđene člankom 13. stavkom 1.
Uredbe o EGF-u te uzela u obzir broj ciljanih korisnika, predložene mjere i
predviđene troškove, Komisija predlaže da se radi osiguravanja
financijskog doprinosa za zahtjev iz EGF-a mobilizira iznos od
5 046 000 EUR, što predstavlja 60 % ukupnih troškova
predloženih mjera.
44.         Predloženu odluku o
mobilizaciji EGF-a zajednički će donijeti Europski parlament i
Vijeće, kako je utvrđeno točkom 13.
Međuinstitucionalnog sporazuma od 2. prosinca 2013. između
Europskog parlamenta, Vijeća i Komisije o proračunskoj disciplini, o
suradnji u vezi s proračunskim pitanjima i o dobrom financijskom
upravljanju[21].
Povezani akti
45.         Komisija će istodobno s
podnošenjem navedenog prijedloga odluke o mobilizaciji EGF-a Europskom
parlamentu i Vijeću podnijeti prijedlog za prijenos iznosa od
5 046 000 EUR u odgovarajuću proračunsku liniju.
46.         Komisija će istodobno s
donošenjem navedenog prijedloga odluke o mobilizaciji EGF-a provedbenim aktom
donijeti odluku o financijskom doprinosu koja će stupiti na snagu na dan
na koji Europski parlament i Vijeće donesu predloženu odluku o mobilizaciji
EGF-a.
Prijedlog
ODLUKE EUROPSKOG PARLAMENTA I VIJEĆA
o mobilizaciji Europskog fonda za prilagodbu
globalizaciji (zahtjev EGF/2014/018 GR/Attica Broadcasting)
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Uredbu (EU)
br. 1309/2013 Europskog parlamenta i Vijeća od
17. prosinca 2013. o Europskom fondu za prilagodbu globalizaciji
(2014. – 2020.) i stavljanju izvan snage Uredbe (EZ) br. 1927/2006[22], a posebno njezin
članak 15. stavak 4.,
uzimajući u obzir
Međuinstitucionalni sporazum od 2. prosinca 2013. između Europskog
parlamenta, Vijeća i Komisije o proračunskoj disciplini, o suradnji u
vezi s proračunskim pitanjima i o dobrom financijskom upravljanju[23], a posebno njegovu
točku 13.,
uzimajući u obzir prijedlog Europske
komisije,
budući da:
(1)       Europski fond za prilagodbu
globalizaciji (EGF) osnovan je kako bi se pružila potpora radnicima koji su
proglašeni viškom i samozaposlenim osobama koje su prestale sa svojom
djelatnošću zbog velikih strukturnih promjena u tokovima svjetske trgovine
uzrokovanih globalizacijom, kao posljedica nastavka svjetske financijske i
gospodarske krize razmatrane Uredbom (EZ) br. 546/2009 Europskog
parlamenta i Vijeća[24],
ili kao posljedica nove svjetske financijske i gospodarske krize te kako bi im
se pomoglo da se ponovno uključe na tržište rada.
(2)       Sredstva EGF-a ne prelaze
najveći godišnji iznos od 150 milijuna EUR (cijene iz 2011.), kako je
utvrđeno člankom 12. Uredbe Vijeća (EU, Euratom)
br. 1311/2013.[25]
(3)       Grčka je 4. rujna
podnijela zahtjev za mobilizaciju EGF-a, u odnosu na otpuštanja[26] u 16 poduzeća[27] koja djeluju u okviru
odjeljka 60 (Emitiranje programa) na razini NACE Rev. 2 u regiji Atici razine
NUTS 2 (EL 30) u Grčkoj. Zahtjev je dopunjen dodatnim informacijama u
skladu s člankom 8. stavkom 3. Uredbe (EU) br. 1309/2013. Taj je
zahtjev u skladu sa zahtjevima za utvrđivanje financijskog doprinosa iz
EGF-a utvrđenima člankom 13. Uredbe (EU) br. 1309/2013.
Komisija je stoga predložila mobilizaciju iznosa od
5 046 000 EUR.
(4)       Sredstva iz EGF-a bi se stoga
trebala mobilizirati radi pružanja financijskog doprinosa u vezi sa zahtjevom
koji je podnijela Grčka,
DONIJELI SU OVU ODLUKU:
Članak 1.
U okviru općeg proračuna Europske
unije za financijsku godinu 2015. osigurava se 5 046 000 EUR iz
EGF-a za odobrena sredstva za preuzimanje obveza i odobrena sredstva za
plaćanje.
Članak 2.
Ova Odluka stupa na snagu na dan donošenja.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL L 347, 20.12.2013., str. 855.
[2]               Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni
Uredbe Vijeća (EEZ) br. 3037/90 kao i određenih uredbi EZ-a o
posebnim statističkim područjima (SL L 393, 30.12.2006.,
str. 1.)
[3]               Uredba Komisije (EU) br. 1046/2012 od
8. studenoga 2012. o provedbi Uredbe (EZ) br. 1059/2003 Europskog
parlamenta i Vijeća o uspostavi zajedničkog razvrstavanja prostornih
jedinica za statistiku (NUTS), u pogledu prosljeđivanja vremenskih okvira
za novu regionalnu raspodjelu (SL L 310, 9.11.2012., str. 34.)
[4]               U skladu s člankom 7. stavkom 4. Uredbe
(EU) br. 1309/2013.
[5]               U smislu članka 3. točke (a) Uredbe
o EGF-u.
[6]               Popis predmetnih poduzeća i broj radnika koji su
proglašeni viškom po pojedinom poduzeću navedeni su u Prilogu.
[7]               http://ec.europa.eu/economy_finance/eu/forecasts/2014_autumn_forecast_en.htm
[8]               Granica siromaštva u Grčkoj iznosi 5 708 EUR
godišnje po osobi (za pojedince), odnosno 11 986 EUR za
kućanstva koja se sastoje od dvije odrasle osobe i dvoje djece do 14
godina.
[9]               http://www.inegsee.gr/wp-content/uploads/2014/07/Symperasmata.pdf
[10]             Institut rada opće konfederacije radničkih
sindikata Grčke
[11]             http://www.bankofgreece.gr/BogEkdoseis/Summary_Annrep2013.pdf
[12]             Vidjeti i zahtjev EGF/2014/015 GR/Izdavačke
djelatnosti
[13]             http://www.efsyn.gr/?p=5033
[14]             http://www.3comma14.gr/pi/?survey=16005

[15]             http://www.efsyn.gr/?p=5033
[16]             http://www.3comma14.gr/pi/?survey=12106
[17]             Grčko tijelo za statistiku. Podatke obradio INE GSEE
(Grčki institut rada)
[18]             Kôd tsdec450
[19]             Izvor: Grčko tijelo za statistiku, ankete o radnoj
snazi, podaci za prvo tromjesečje
[20]             SL L 347, 20.12.2013., str. 884.
[21]             SL C 373, 20.12.2013., str. 1.
[22]             SL L 347, 20.12.2013., str. 855.
[23]             SL C 373, 20.12.2013., str. 1.
[24]             SL L 167, 29.6.2009., str. 26.
[25]             Uredba Vijeća (EU, Euratom) br. 1311/2013 od 2.
prosinca 2013. kojom se uspostavlja višegodišnji financijski okvir za razdoblje
2014. – 2020. (SL L 347, 20.12.2013., str. 884.).
[26]             U smislu članka 3. točke (a) Uredbe o
EGF-u.
[27]             Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni
Uredbe Vijeća (EEZ) br. 3037/90 kao i određenih uredbi EZ-a o
posebnim statističkim područjima (SL L 393, 30.12.2006.,
str. 1.).
 Poduzeća i broj otpuštanja
 ALPHA ΔΟΡΥΦΟΡΙΚΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ || 96
 ALPHA ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ || 6
 N.S.P. RADIO ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ || 18
 S.B.C. T.V. ΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ || 2
 SPORT T.V. - ΡΑΔΙΟΤΗΛΕΟΠΤΙΚΗ ΠΡΟΒΟΛΗ ΑΝΩΝΥΜΗ ΕΤΑΙΡΕΙΑ || 6
 ΑΝΤΕΝΝΑ T.V. ΑΝΩΝΥΜΗ ΕΤΑΙΡΕΙΑ || 83
 ΓΕΝΙΚΕΣ ΡΑΔΙΟΤΗΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ || 16
 ΕΙΔΗΣΕΙΣ DOT COM ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ ΠΑΡΟΧΗΣ ΠΛΗΡΟΦΟΡΙΩΝ ΚΑΙ ΕΝΗΜΕΡΩΣΗΣ || 30
 ΕΚΠΑΙΔΕΥΤΙΚΗ, ΡΑΔΙΟΤΗΛΕΟΠΤΙΚΗ, ΕΚΔΟΤΙΚΗ, ΠΑΡΑΓΩΓΙΚΗ, ΟΡΓΑΝΩΤΙΚΗ ΑΝΩΝΥΜΗ ΕΤΑΙΡΕΙΑ || 7
 ΕΛΕΥΘΕΡΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ || 584
 ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ CHANNEL NINE-9 ΑΝΩΝΥΜΗ ΕΤΑΙΡΕΙΑ || 5
 ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ || 23
 ΡΑΔΙΟΦΩΝΙΚΕΣ & ΤΗΛΕΠΙΚΟΙΝΩΝΙΑΚΕΣ ΕΠΙΧΕΙΡΗΣΕΙΣ ΕΜΠΟΡΙΚΗ Α.Ε. ΑΝΩΝΥΜΗ ΕΤΑΙΡΕΙΑ || 13
 ΡΑΔΙΟΦΩΝΙΚΕΣ ΕΠΙΧΕΙΡΗΣΕΙΣ ΒΗΜΑ FM ΑΝΩΝΥΜΗ ΕΤΑΙΡΕΙΑ || 3
 STAR ΕΛΛΗΝΙΚΗ ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ || 7
 ΤΗΛΕΤΥΠΟΣ ΑΝΩΝΥΜΗ ΕΤΑΙΡΕΙΑ ΤΗΛΕΟΠΤΙΚΩΝ ΠΡΟΓΡΑΜΜΑΤΩΝ || 29
 Ukupan broj poduzeća: 16 || Ukupan broj otpuštanja: || 928


				|

		52014PC0116

			Prijedlog ODLUKE EUROPSKOG PARLAMENTA I VIJEĆA o aktivaciji Europskog fonda za prilagodbe globalizaciji u skladu s točkom 13. Međuinstitucijskog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2012/004 ES/Grupo Santana iz Španjolske) /* COM/2014/0116 final */

			   	OBRAZLOŽENJE
U članku 12. Uredbe Vijeća (EU,
Euratom) br. 1311/2013, kojom se uspostavlja višegodišnji financijski
okvir za razdoblje 2014. – 2020.[1],
omogućuje se aktiviranje Europskog fonda za prilagodbe globalizaciji (EGF)
u okviru godišnje gornje granice od 150 milijuna EUR (cijene
2011.) iznad odgovarajućih naslova financijskog okvira.
Pravila koja se primjenjuju na doprinose iz
EGF-a u odnosu na prijave podnesene do 31. prosinca 2013. utvrđena su
Uredbom (EZ) br. 1927/2006 Europskog parlamenta i Vijeća od
20. prosinca 2006. o osnivanju Europskog fonda za prilagodbe globalizaciji[2].
Španjolska je 16. svibnja 2012. predala
zahtjev EGF/2012/004 ES/Grupo Santana za financijski doprinos iz EGF-a slijedom
otpuštanja u društvu Grupo Santana[3]
i 15 njegovih dobavljača i daljnjih proizvođača u Španjolskoj.
Nakon detaljnog pregleda ovog zahtjeva,
Komisija je zaključila u skladu s člankom 10. Uredbe (EZ)
br. 1927/2006 da su uvjeti za stjecanje financijskog doprinosa na temelju
ove Uredbe ispunjeni.
SAŽETAK ZAHTJEVA I ANALIZA
 Glavni podaci: ||
 Referentni broj EGF-a || EGF/2012/004
 Država članica || Španjolska
 Članak 2. || (c)
 Primarno poduzeće || Grupo Santana
 Dobavljači i daljnji proizvođači || 15
 Referentno razdoblje || 15.11.2011. – 15.3.2012.
 Datum početka pružanja usluga prilagođenih potrebama || 1.8.2011.
 Datum podnošenja zahtjeva || 16.5.2012.
 Otpuštanja tijekom referentnog razdoblja || 330
 Otpuštanja prije i nakon referentnog razdoblja || 689
 Ukupno prihvatljivih otpuštanja || 1 019
 Otpušteni radnici za koje se očekuje da će sudjelovati u mjerama || 285
 Izdaci za usluge prilagođene potrebama (EUR) || 3 729 815
 Izdaci za provedbu EGF-a[4] (EUR) || 199 000
 Izdaci za provedbu EGF-a (%) || 5,07
 Ukupan proračun (EUR) || 3 928 815
 Doprinos iz EGF-a (50 %) (EUR) || 1 964 407
1.           Zahtjev je predstavljen Komisiji 16. svibnja 2012. i
nadopunjavan dodatnim podacima do 28. studenoga 2013.
2.           Zahtjevom su ispunjeni uvjeti
za primjenu EGF-a kako je utvrđeno člankom 2. točkom (c)
Uredbe (EZ) br. 1927/2006, a podnesen je u roku od 10 tjedana navedenom u
članku 5. te Uredbe.
Poveznica između otpuštanja i
velikih strukturnih promjena u tokovima svjetske trgovine nastalih zbog
globalizacije
3.           Kako bi se uspostavila
poveznica između otpuštanja i velikih strukturnih promjena u tokovima
svjetske trgovine nastalih zbog globalizacije, Španjolska tvrdi da u
proizvodnji automobila EU značajno zaostaje za glavnim konkurentima, što
uzrokuje gubitak tržišnog udjela EU-a u tom sektoru. Proizvodnja automobila je
globalno povećana za 22,4 % u 2010. nakon što je u 2009.[5] pala za 9,6 %. U
Kini je proizvedeno 13,9 milijuna vozila, što predstavlja četiri puta
veći rast od onog u Europi i povećanje za 33,8 % u usporedbi s
rastom od 8,3 % u Europi u 2010. U Japanu kao trećem najvećem
svjetskom proizvođaču proizvedeno je 21,1 % više automobila no u
2009., a slijede Južna Koreja (+22,4 %), Brazil (+9,8 %), Indija
(+29,4 %) i SAD (+24,4 %).
4.           Podnositelj zahtjeva nadalje
se poziva na statistiku proizvodnje motornih vozila[6] radi dokazivanja
smanjenja tržišnog udjela EU-a. Tržišni udio zemalja EU-27 u svjetskoj
proizvodnji motornih vozila 2001. je i dalje iznosio 33,7 %. U 2004. godini pao
je na 28,4 % te se u 2010. dodatno smanjio na 26,3 %. Tijekom razdoblja od
2004. do 2010. proizvodnja putničkih automobila u apsolutnim je iznosima povećana
za 6,7 % u zemljama EU-27 u odnosu na stopu rasta od 32,2 % diljem
svijeta. Komisija je uočila to smanjenje tržišnog udjela EU-a u sklopu
procjene prethodnih slučajeva s područja automobilske industrije u
sklopu EGF-a temeljenih na globalizaciji povezanoj s trgovinom[7].
Smanjenje udjela europskog tržišta u svjetskom
tržištu putničkih automobila potkrijepljeno je i u konačnom
izvješću skupine Cars 21, objavljenom 6. lipnja 2012.[8]
5.           Tu preraspodjelu udjela u
svjetskom tržištu ponajprije pokreću zemljopisni obrasci potrošnje, a
posebice brzi rast azijskih tržišta koji proizvođači iz EU-a ne mogu
u toj mjeri iskoristiti, jer na tim tržištima tradicionalno imaju lošiji
položaj no drugdje.
6.           Do danas je najveći broj
zahtjeva EGF-u upućen iz automobilskog sektora, pri čemu se sedam od
16 slučajeva temelji na globalizaciji povezanoj s trgovinom, dok je
preostalih devet povezano s krizom[9].
7.           Službe Komisije procjenjuju
da je moguće povezati otpuštanja u društvu Grupo Santana i njegovim
dobavljačima, kao što se traži člankom 2. Uredbe (EZ)
br. 1927/2006, sa značajnim strukturnim promjenama u tokovima
svjetske trgovine, a posebice smanjenjem udjela EU-a u svjetskoj proizvodnji
motornih vozila.
Dokaz broja otpuštanja i sukladnosti s
kriterijima iz članka 2. točke (c)
8.           Španjolska je podnijela
zahtjev u okviru intervencijskih kriterija propisanih člankom 2.
točkom (c) Uredbe (EZ) br. 1927/2006. Tom je odredbom
podnositeljima zahtjeva omogućeno odstupanje od zahtjeva iz članka 2.
točaka (a) i (b) na malim tržištima rada ili u posebnim slučajevima u
kojima otpuštanja imaju znatan učinak na zaposlenost i lokalno
gospodarstvo. U tom slučaju podnositelj zahtjeva mora navesti koji od
glavnih kriterija kvalificiranosti njegov zahtjev ne ispunjava te od kojeg ujedno
traži odstupanje.
Španjolska su nadležna tijela navela da u zahtjevu
žele odstupiti od članka 2. točke (a), u kojem je naveden
uobičajeni prag od najmanje 500 otpuštanja tijekom
četveromjesečnog razdoblja.
9.           U zahtjevu je navedeno 330
otpuštanja u društvu Grupo Santana i njegovih 15 dobavljača tijekom
četveromjesečnog referentnog razdoblja od 15. studenoga 2011. do 15.
ožujka 2012. te daljnjih 689 otpuštanja izvan referentnog razdoblja, no
povezano s istim postupkom kolektivnog otpuštanja viška radnika. Izračun
svih ovih otpuštanja izvršen je u skladu s člankom 2. drugim stavkom prvom
alinejom Uredbe (EZ) br. 1927/2006.
10.         Sva poduzeća na koja se
odnosi ovaj zahtjev nalaze se u gradu Linaresu u regiji Jaen razine NUTS III
(ES 616). Dulji lanac otpuštanja u zahtjevu je opisan kako slijedi: 670
radnika otpušteno je između 31. ožujka i 14. studenog 2011., a 330
radnika otpušteno je u četveromjesečnom referentnom razdoblju od 15.
studenog do 15. ožujka 2012. Nakon referentnog razdoblja otpušteno je dodatnih
19 radnika. Zajedno to čini 1019 otpuštanja u jedanaest i pol mjeseci
(odnosno oko 90 otpuštanja mjesečno). Otpuštanja su postupno provedena
kako bi se smanjio njihov utjecaj na zahvaćeno područje te stoga nije
bilo moguće ostvariti minimalni broj od 500 otpuštanja u četveromjesčnom
razdoblju predviđen Uredbom (EZ) br. 1927/2006.
11.         Prema španjolskim nadležnim
tijelima Jaen se nalazi u vrlo teškom razdoblju. Bruto regionalni proizvod
(BDP) po glavi stanovnika  u Jaenu iznosi 69,8 % prosjeka EU-a. Stopa
zaposlenosti stanovništva u dobi 16 – 64 godine u Jaenu smanjena je s
56,1 % u 2007. na 48,8 % u 2011. kada je broj zaposlenih pao s
235 767 na 209 047. Tijekom istog razdoblja stopa nezaposlenosti
porasla je s 13 % na 27,9 % (s 21,13 % na 48,6 % za osobe
mlađe od 25 godina), a apsolutni se broj nezaposlenih radnika povećao
s 35 567 na 81 153.
12.         Španjolska tvrdi da su
otpuštanja u društvu Grupo Santana značajno utjecala na regiju Jaen razine
NUTS III, a posebice na Linares u kojem je sjedište društva, jer na tržištu
nema dovoljno mogućnosti zapošljavanja radnika. Broj poslova dostupnih u
industriji, građevinarstvu i uslugama smanjivao se za 29,1 %,
45,3 % i 5,1 % svake godine od 2008. do 2011.
13.         Podnositelj zahtjeva poziva se
i na činjenicu da je nezaposlenost u Andaluziji (razina NUTS II) veća
od nacionalnog prosjeka i prosjeka EU-a (33,9 %, 24,63 % i
11,2 %). Andaluzija je prihvatljiva regija prema Cilju usklađivanja,
a BDP joj iznosi 76,6 % prosjeka EU-a.
14.         Na Andaluziju su također
utjecala druga masovna otpuštanja u vezi s kojima je Komisiji podnesen zahtjev
za EGF: 1 589 otpuštanja u četveromjesečnom razdoblju koja su
ponovno povezana s automobilskim sektorom (EGF/2008/002 ES Delphi, odobrilo
proračunsko tijelo 2008., 2008/818/EC, SL L 285/13 (29/10/2008)).
15.         Službe Komisije smatraju da
tih 330 otpuštanja zajedno sa 689 otpuštanja uslijed istog uzroka prije i nakon
četveromjesečnog referentnog razdoblja, koja su znatno utjecala na
zaposlenost i gospodarstvo na lokalnoj razini i razini NUTS II, te osobito
osjetljiva gospodarska situacija na pogođenom području gledano u
cjelini ispunjavaju kriterije iz članka 2. točka (c) Uredbe (EZ)
br. 1927/2006. Slučaj je izniman jer objedinjuje sve te
čimbenike, koji zajedno uzrokuju neobičnu i tešku situaciju za
pogođene radnike i područje.
Objašnjenje nepredvidive prirode tih
otpuštanja
16.         Španjolska nadležna tijela
smatraju da se, unatoč problemima s kojima se Santana suočila uslijed
smanjenja prodaje radi gospodarske i financijske krize, bankrot i gašenje
tvrtke nisu mogli predvidjeti.
17.         Poslovni model društva Santana
obuhvaćao je proizvodnju vozila vlastite robne marke, primjerice terenskog
vozila „Anibal Santana” koje je kupilo nekoliko europskih vojski, kao što su
francuska i češka vojska, te proizvodnju i sastavljanje vozila za druge
proizvođače kao što je talijanska grupa Iveco ili japanska tvrtka
Suzuki.
18.         Glavni kupci društva Santana
dali su prednost proizvodnji u blizini novih tržišta, posebice Indije i Kine,
te su stoga donijeli strateške odluke koje su uzrokovale otkazivanje ili
neproduživanje trenutačnih ugovora.
19.         Nije bilo lako predvidjeti pad
potražnje za vlastitim proizvodima i istovremenu promjenu strateških planova
glavnih klijenata tvrtke Santana.
Identifikacija poduzeća u kojima se
provode otpuštanja i ciljanih kategorija radnika
20.         Zahtjev se odnosi na
1 019 otpuštanja u tri poduzeća koja čine društvo Grupo Santana
i u njegovih 15 dobavljača.
 Poduzeća i broj otpuštanja
 Grupo Santana || 392 || Fundiciones Mecacontrol SL || 4
 Alstom || 2 || Iturri Santana SA || 3
 Capgemini || 77 || Pintados Garley || 5
 Casarubio Elevadores SL || 85 || Prosegur Cia de seguridad || 4
 Cofely España || 44 || Servicios Logísticos Integrados || 67
 Dictesa Jaén SL || 54 || Técnicas de tiempos y métodos || 3
 Faescom 92 || 97 || Urbina SL || 1
 FASUR || 151 || Windar logistic || 30
 Ukupno poduzeća: 16 || Ukupno otpuštanja: 1 019 ||
21.         Raščlamba radnika za koje
se očekuje da će sudjelovati u mjerama:
 Kategorija || Broj || Postotak
 Muškarci || 234 || 82,10
 Žene || 51 || 17,90
 Građani Europske unije || 285 || 100,00
 Građani zemalja koje nisu članice Europske unije || 0 || 0
 15 – 24 godine || 4 || 1,14
 25 – 54 godine || 265 || 92,99
 55 – 64 godine || 16 || 5,61
 > 64 godine || 0 || 0
22.         Španjolska nadležna tijela
tvrde da unatoč uloženim naporima za prikupljanje informacija o
kategorijama zanimanja radnika te informacije više nisu dostupne jer je
većina poduzeća već dovršila postupak likvidacije i više ne
postoji.
23.         U skladu s člankom 7.
Uredbe (EZ) br. 1927/2006 Španjolska je potvrdila da se primjenjuje i da
će se nastaviti primjenjivati politika ravnopravnosti između žena i
muškaraca i nediskriminacije tijekom različitih faza provedbe i, posebno,
pristupa EGF-u.
Opis predmetnog područja, njegovih
nadležnih tijela i dionika
24.         Sva poduzeća na koja se
odnosi ovaj zahtjev nalaze se u gradu Linaresu, drugom najvećem gradu
regije Jaen razine NUTS II. Prema zadnjem popisu stanovništva (2011.) u gradu
živi 61 116 osoba.
25.         Od sredine 19. stoljeća,
kada je Linares postao važno rudarsko središte, pa do kraja 20. stoljeća,
značajne su djelatnosti rudarstvo i taljenje olova, a proizvodnja baruta,
dinamita i užadi čini temelj lokalnog gospodarstva. Kada je 1991. zatvoren
posljednji rudnik, lokalno se gospodarstvo oslanjalo na društvo Grupo Santana,
te u manjoj mjeri na društvo Azucareras Reunidas[10]. Tijekom posljednjih
je godina u Linaresu otvorena tvornica za proizvodnju vjetroturbina te pogon za
sklapanje društva CAF, proizvođača vlakova/tramvaja. Međutim
društvo Grupo Santana do zatvaranja je bilo najveći poslodavac u Linaresu.

26.         Glavni dionici su Junta de
Andalucia (autonomna vlada Andaluzije) te posebice regionalno Ministarstvo
gospodarstva, inovacija i znanosti; i sindikati MCA-UGT Andalucía i Federación
de la industria de CCOO-Andalucía.
Predviđeni učinak otpuštanja s
obzirom na lokalnu, regionalnu ili ukupnu zaposlenost
27.         Registrirana nezaposlenost u
Linaresu povećana je za 270 % do kraja 2011. u usporedbi s 2007., a iako
populacija Linaresa u dobi od 16 do 64 godina predstavlja tek 9,4 % ukupne
populacije regije Jaen razine NUT III, nezaposlene osobe iz Linaresa čine
15,7 % ukupno nezaposlenih osoba u Jaenu. Nadalje, polovica osoba koje traže
posao dugotrajno su nezaposlene osobe (> 12 mjeseci). Zatvaranje tvrtke
Santana Group i posljedična izravna i neizravna otpuštanja značajno
su utjecala na lokalnu i regionalnu zaposlenost te predstavljaju neobičnu
i tešku situaciju za radnike i pogođeno područje.
28.         Financijska situacija grada
Linaresa nepovoljna je, a otpuštanja u tvrtki Grupo Santana i njezinih 15
dobavljača – svima je sjedište bilo u bivšem poslovnom parku Santana, koji
je sada preimenovan u poslovni park Linares – utjecat će na porezne
prihode općine. Grad će kao poslodavac vjerojatno morati otpustiti
brojne vlastite zaposlenike te neće moći ponuditi poslove otpuštenim
radnicima društva Grupo Santana i tako im pomoći.
29.         Zaključno, u takvim se
okolnostima može tvrditi da otpuštanja imaju značajan negativan
učinak na lokalno i regionalno tržište rada.
Usklađeni paket usluga
prilagođenih potrebama koje treba financirati i specifikacija
predviđenih troškova, uključujući njegovu komplementarnost s
djelovanjima koja se financiraju sredstvima strukturnih fondova
30.         Uzimajući u obzir posebno
osjetljivo stanje tržišta rada na zahvaćenom području (Linares),
regionalna su nadležna tijela zajedno s glavnim dionicima odlučila
dopuniti standardne mjere koje osiguravaju javni uredi za zapošljavanje putem
ad-hoc paketa mjera osmišljenih radi rješavanja problema nedostatka poslovnih
ponuda i nedostatka drugih profesionalnih vještina radnika, osim onih povezanih
s automobilskom industrijom.
Nacrt paketa mjera „ Plan Linares
Futuro[11]”
Osmišljene su dvije mjere za rješavanje prvog
problema (nedostatka poslovnih ponuda): (1) Modernizacija bivšeg poslovnog
parka Santana[12]
(modernizacija električnih, glasovnih i podatkovnih mreža, rehabilitacija
približno dvadeset jedinica koje su činile tvornicu, poboljšanje
željezničke veze kojom se opslužuje park itd.) da bi se u njemu mogla
smjestiti poduzeća s velikom dodanom vrijednošću. Trošak
rehabilitacije bivšeg poslovnog parka Santana procjenjuje se na 6,2 milijuna
eura. Ta se mjera provodi od siječnja 2011., a očekuje se da će
se dovršiti do svibnja 2014. (2) Uspostava ureda koji će s jedne
strane promicati poslovni park radi privlačenja poduzeća s
velikom dodanom vrijednošću, a s druge strane voditi aktivnu pomoć
pri traženju posla i aktivnostima uparivanja poslova tako što će bivše
radnike društva Santana promicati među novim poduzećima koja
započnu s radom u parku. Ukupni troškovi ureda procjenjuju se na
525 000 EUR (150 000 EUR godišnje za razdoblje od 1. srpnja
2011. do 31. prosinca 2014.). Za te dvije mjere nije zatraženo sufinanciranje
iz EGF-a.
Radnicima će biti osigurano strukovno
osposobljavanje na radnom mjestu kako bi se riješio problem nedostatka
profesionalnih vještina. Cilj je mjere radnicima omogućiti stjecanje
profesionalnih vještina koje odgovaraju prepoznatim potrebama poduzeća
koja su se smjestila u poslovnom parku ili onih vještina koje će se
tražiti, npr. administrativno upravljanje MSP-ovima, profesionalno
licenciranje, primjerice kao što zahtijeva prehrambena industrija, potvrda o
stručnoj osposobljenosti za prijevoz putnika[13], privatno zaštitarstvo
itd. Ta je obuka posebna jer je obuka u učionici dopunjena obukom na
radnom mjestu, a traje oko 840 sati. Osposobljavanjem na radnom mjestu
sudionicima je omogućeno stjecanje iskustva u sklopu osposobljavanja na
radnom mjestu, a istovremeno primaju „pripravničku plaću”
koja iznosi 150 % španjolske minimalne plaće te razmjerni dio 13. i
14. mjesečne plaće[14].
Ukupnim troškom ove pripravničke plaće koja je procijenjena na
1 483 EUR mjesečno po radniku obuhvaćene su i
odgovarajuće socijalne naknade.
31.         Izdacima za provedbu EGF-a
koji su obuhvaćeni zahtjevom u skladu s člankom 3. Uredbe (EZ)
br. 1927/2006 obuhvaćene su aktivnosti pripreme,
upravljanja i nadzora te informiranja i oglašavanja.
32.         Usluge prilagođene
potrebama koje su predstavila španjolska nadležna tijela predstavljaju aktivne
mjere tržišta rada u okviru prihvatljivih djelovanja određenih
člankom 3. Uredbe (EZ) br. 1927/2006. Španjolska nadležna tijela
procjenjuju da ukupni troškovi iznose 3 928 815 EUR, od
čega izdaci za usluge prilagođene potrebama iznose
3 729 815 EUR, a izdaci za provedbu EGF-a iznose
199 000 EUR (5,07 % ukupnog iznosa). Ukupno se od EGF-a traži
doprinos u iznosu od 1 964 407 EUR (50 % ukupnih troškova).
 Djelovanja || Predviđeni broj ciljanih radnika || Predviđeni trošak po ciljanom radniku (EUR) (*) || Ukupni troškovi (EGF i nacionalno sufinanciranje) (u EUR) (**)
 Usluge prilagođene potrebama (prvi stavak članka 3. Uredbe (EZ) br. 1927/2006)
 Strukovno osposobljavanje na radnom mjestu (Cursos de formación) || 285 || 4 191 || 1 194 295
 Pripravničke plaće (Contratación beneficiarios) || 285 || 8 897 || 2 535 520
 Ukupno usluge prilagođene potrebama ||   || 3 729 815
 Izdaci za provedbu EGF-a (treći stavak članka 3. Uredbe (EZ) br. 1927/2006)
 Aktivnosti pripreme ||   || 60 000
 Upravljanje ||   || 104 000
 Informiranje i promidžba ||   || 15 000
 Kontrolne aktivnosti ||   || 20 000
 Ukupno izdaci za provedbu EGF-a ||   || 199 000
 Ukupno predviđeni troškovi ||   || 3 928 815
 Doprinos iz EGF-a (50 % ukupnih troškova) ||   || 1 964 407
(*) Kako bi se izbjegli decimalni
iznosi, procijenjeni su troškovi po radniku zaokruženi. No zaokruživanje ne
utječe na ukupni trošak svake mjere koji je jednak onome navedenom u
zahtjevu koji je Španjolska predala.
(**) Zbrojevi
ne odgovaraju zbog zaokruživanja.
33.         Španjolska potvrđuje da
prethodno opisane mjere nadopunjuju aktivnosti koja se financiraju iz
strukturnih fondova i da će svako dvostruko financiranje biti
spriječeno. Španjolska će uvesti potrebne postupke kontrole kako bi
se uklonila bilo kakva opasnost od dvostrukog financiranja te će zajamčiti
jasan revizijski trag aktivnosti financiranih putem EGF-a.
34.         EGF i Europski socijalni fond
(ESF) posebice se nadopunjuju jer omogućuju rješavanje problema otpuštanja
iz dvije vremenske perspektive: Putem EGF-a omogućena je brza, jednokratna
i vremenski ograničena pojedinačna potpora namijenjena pružanju
pomoći radnicima koji su otpušteni uslijed globalizacije, dok ESF
omogućuje ostvarivanje dugoročnih strateških ciljeva pa resurse
obično nije moguće preraspodijeliti radi suočavanja s krizom
nastalom zbog masovnih otpuštanja uslijed globalizacije. Mjere osposobljavanja
radi podrške bivšim radnicima društva Santana osmišljene su za udovoljavanje
potrebama poduzeća koja su se smjestila u poslovnom parku Linares,
uzimajući pritom u obzir profile radnika. Ti ad hoc tečajevi
osposobljavanja nisu dio obuke u sklopu operativnih programa ESF-a za
Andaluziju za razdoblje od 2007. do 2013. niti u sklopu programa
prilagodljivosti i zapošljavanja od 2007. do 2013. Unatoč tomu, ako bi
posebnim potrebama radnika bolje odgovaralo sudjelovanje u jednoj od aktivnosti
osposobljavanja koje ESF sufinancira, tim će radnicima biti omogućeno
odgovarajuće osposobljavanje putem ESF-a.
35.         Neprekidnim praćenjem
aktivnosti ESF-a i EGF-a sa sličnim ciljevima te dotičnih radnika izbjeći
će se preklapanje između mjera ESF-a i EGF-a.
Dan(i) kada su počele ili će
početi teći usluge prilagođene potrebama ugroženih radnika
36.         Španjolska je 1. kolovoza
2011. počela pružati usluge prilagođene potrebama pogođenih
radnika uključenih u koordinirani paket za koji je predloženo
sufinanciranje iz EGF-a. Stoga ovaj dan predstavlja početak razdoblja
prihvatljivosti u pogledu pomoći koju EGF može odobriti.
Postupci za savjetovanje sa socijalnim
partnerima
37.         Autonomna vlada Andaluzije
savjetovala se sa sindikatima MCA-UGT Andalucía i Federación de la industria de
CCOO-Andalucía o cijelom paketu mjera tijekom pregovora prije zatvaranja
društva Grupo Santana i kasnije tijekom procesa prijave. Štoviše, ti sindikati
nadziru provedbu mjera EGF-a.
38.         Španjolska su nadležna tijela
potvrdila usklađenost kolektivnog otpuštanja viška radnika sa zahtjevima
navedenima u nacionalnom zakonodavstvu i zakonodavstvu EU-a
Obavijesti o djelovanjima koja su
obvezna na temelju nacionalnog zakonodavstva ili u skladu s kolektivnim
ugovorima
39.         U odnosu na kriterije navedene
u članku 6. Uredbe (EZ) br. 1927/2006, španjolska su nadležna
tijela u svojem zahtjevu:
·      - potvrdila da se financijskim doprinosom iz EGF-a ne zamjenjuju mjere
za koje su odgovorna poduzeća na temelju nacionalnog prava ili kolektivnih
ugovora;
·      - dokazala da se djelatnostima pruža potpora pojedinačnim
radnicima te da se one ne smiju upotrebljavati za restrukturiranje
poduzeća ili sektora;
·      - potvrdila da se za prethodno navedena prihvatljiva djelovanja ne
prima pomoć iz drugih financijskih instrumenata Europske unije.
Sustavi upravljanja i kontrole
40.         Španjolska je obavijestila
Komisiju da će financijskim doprinosom upravljati te ga nadzirati ista
tijela koja upravljaju ESF-om i nadziru ga. Servicio Andaluz de Empleo bit
će posredničko tijelo za upravljačko nadležno tijelo.
Financiranje
41.         Na temelju zahtjeva Španjolske
predloženi doprinos iz EGF-a usklađenom paketu usluga prilagođenih
potrebama (uključujući izdatke za provedbu EGF-a) iznosi
1 964 407 EUR, što čini 50 % ukupnih troškova. Prijedlog
Komisije za dodjelu sredstava u okviru fonda temelji se na informacijama koje
je Španjolska stavila na raspolaganje.
42.         Uzimajući u obzir najviši
mogući iznos financijskog doprinosa iz EGF-a na temelju članka 12.
Uredbe Vijeća (EU, Euratom) br. 1311/2013 te mogućnost
prenamjene odobrenih sredstava, Komisija predlaže aktiviranje EGF-a u ukupnom
prethodno navedenom iznosu.
43.         Predloženu odluku o aktivaciji
EGF-a zajednički će donijeti Europski parlament i Vijeće, kao
što je utvrđeno u točki 13. Međuinstitucijskog sporazuma od 2.
prosinca 2013. između Europskog parlamenta, Vijeća i Komisije o
proračunskoj disciplini, suradnji u proračunskim pitanjima i dobrom
financijskom upravljanju[15].
44.         Komisija zasebno upućuje
zahtjev za prijenos kako bi se u proračun za 2014. unijela odobrena
sredstva za određene preuzete obveze u skladu sa zahtjevima iz
točke 13. Međuinstitucijskog sporazuma od 2. prosinca 2013.

Izvor odobrenih sredstava plaćanja
45.         Odobrena sredstva dodijeljena
proračunskoj liniji EGF-a u proračunu za 2014. upotrebljavat će
se za pokrivanje iznosa od 1 964 407 EUR koji je potreban za
postojeći zahtjev.
Prijedlog
ODLUKE EUROPSKOG PARLAMENTA I VIJEĆA
o aktivaciji Europskog fonda za prilagodbe
globalizaciji u skladu s točkom 13. Međuinstitucijskog sporazuma od
2. prosinca 2013. između Europskog parlamenta, Vijeća i Komisije o
proračunskoj disciplini, suradnji u proračunskim pitanjima i dobrom
financijskom upravljanju (zahtjev EGF/2012/004 ES/Grupo Santana iz Španjolske)
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Uredbu (EZ)
br. 1927/2006 Europskog parlamenta i Vijeća od 20. prosinca 2006. o
osnivanju Europskog fonda za prilagodbe globalizaciji[16], a posebno njezin
članak 12. stavak 3.,
uzimajući u obzir Međuinstitucijski
sporazum od 2. prosinca 2013. između Europskog parlamenta,
Vijeća i Komisije o proračunskoj disciplini, suradnji u
proračunskim pitanjima i dobrom financijskom upravljanju[17], a posebno njegovu
točku 13.,
uzimajući u obzir prijedlog Europske
komisije[18],
budući da:
(1)       Europski fond za prilagodbe globalizaciji (EGF) osnovan je
radi pružanja dodatne potpore radnicima koji su otpušteni kao višak slijedom
velikih strukturnih promjena u tokovima svjetske trgovine nastalih zbog
globalizacije te da bi im se olakšala reintegracija na tržište rada.
(2)       EGF ne premašuje maksimalni
godišnji iznos od 150 milijuna EUR (cijene 2011.) kao što je utvrđeno
u članku 12. Uredbe Vijeća (EU, Euratom) br. 1311/2013.
kojom se uspostavlja višegodišnji financijski okvir za razdoblje od 2014. do
2020.[19]
(3)       Španjolska je 16. svibnja
2012. predala zahtjev za aktiviranje EGF-a u vezi s otpuštanjima u društvu
Grupo Santana i njegovih 15 dobavljača i daljnjih proizvođača te
ga je do 28. studenoga 2013. dopunjavala dodatnim podacima. Ovaj zahtjev
sukladan je zahtjevima za određivanje financijskih doprinosa kako je
utvrđeno člankom 10. Uredbe (EZ) br. 1927/2006.
Komisija stoga predlaže oslobađanje iznosa od
1 964 407 EUR.
(4)       Sredstva iz EGF-a bi se dakle
trebala mobilizirati kako bi se osigurao financijski doprinos u vezi sa
zahtjevom koji je podnijela Španjolska,
DONIJELI SU OVU ODLUKU:
Članak 1.
U okviru općeg proračuna Europske
unije za financijsku godinu 2014. osigurava se 1 964 407 EUR iz
Europskog fonda za prilagodbe globalizaciji (EGF) za odobrena sredstva za
plaćanje i za preuzete obveze.
Članak 2.
Ova Odluka objavljuje se u Službenom listu
Europske unije.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL L 347, 20.12.2013., str. 884.
[2]               SL L 406, 30.12.2006., str. 1.
[3]               Santana Motor S.A.U.; Santana Motor Andalucía S.L.U. i
Santana Militar S.L.U.
[4]               U skladu s trećim stavkom članka 3.
Uredbe (EZ) br. 1927/2006.
[5]               Udruga
europskih proizvođača automobila   ACEA
(http://www.acea.be/news/news_detail/vehicle_production_on_recovery_path_in_2010/)
[6]               Organisation Internationale des Constructeurs
d’Automobiles   OICA (www.oica.net)
[7]               EGF/2007/002 FR dobavljači tvrtke Peugeot COM(2007)
415; EGF/2008/002 ES Delphi COM(2008) 547 i EGF/2008 ES Castilla y León &
Aragón COM(2009) 150
[8]               http://ec.europa.eu/enterprise/sectors/automotive/files/cars-21-final-report-2012_en.pdf
[9]               Redovita ažuriranja ovdje: http://ec.europa.eu/social/main.jsp?catId=326&langId=en
provjerite povezane dokumente (sažetak zahtjeva za EGF)
[10]             Azucareras Reunidas de Jaen S.A. proizvodi šećer od
repe, a u posljednjih nekoliko godina i biodizel od ulja uljane repice,
palminog ulja, soje i suncokretovog ulja.
[11]             Plan za budućnost Linaresa.
[12]             Nakon obnove bivšeg poslovnog parka Santana ime mu je
promijenjeno u poslovni park Linares.
[13]             Potvrda o stručnoj osposobljenosti (CPC)
potvrđuje da je profesionalni vozač prošao tečajeve i testove
propisane Direktivom 2003/59/EZ.
[14]             U Španjolskoj se ugovorena godišnja plaća dijeli na
četrnaest jednakih dijelova, od čega ih se 12 isplaćuje svakoga
mjeseca, a 13. i 14. se isplaćuju u lipnju i prosincu zajedno s
odgovarajućom mjesečnom plaćom.
[15]             SL C 373, 20.12.2013., str. 1.
[16]             SL L 406, 30.12.2006., str. 1.
[17]             SL C 373, 20.12.2013., str. 1.
[18]             SL C […], […], str. […].
[19]             SL L 347, 20.12.2013., str. 884.


				|

		52013PC0543

			Prijedlog ODLUKE VIJEĆA o produženju valjanosti Odluke 2012/96/EU /* COM/2013/0543 final - 2013/0261 (NLE) */

			   	OBRAZLOŽENJE
Odlukom Vijeća 2012/470/EU od 7. kolovoza 2012. produžena je
valjanost Odluke Vijeća 2012/96/EU do 20. kolovoza 2013. i obustavljena
primjena odgovarajućih mjera navedenih u Odluci 2002/148/EZ. Zbog
neizvjesnosti povezane s točnim datumom održavanja izbora u Zimbabveu u
skladu s globalnim političkim sporazumom i zbog pregleda
odgovarajućih mjera neposredno nakon navedenih izbora, Vijeću se
predlaže da donošenjem priloženog prijedloga za šest mjeseci produži valjanost
Odluke Vijeća 2012/96/EU.
2013/0261 (NLE)
Prijedlog
ODLUKE VIJEĆA
o produženju valjanosti Odluke 2012/96/EU
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Sporazum o partnerstvu
između članica afričke, karipske i pacifičke skupine
država, s jedne strane, i Europske zajednice i njezinih država članica, s
druge strane, potpisan u Cotonouu 23. lipnja 2000.[1] (u daljnjem tekstu „Sporazum o
partnerstvu AKP-EZ”), kako je izmijenjen u Ouagadougouu (Burkina Faso) 22.
lipnja 2010.[2],
a posebno njegov članak 96.,
uzimajući u obzir Interni sporazum o
mjerama koje treba poduzeti i postupke koje treba ispoštovati za potrebe
provedbe Sporazuma o partnerstvu AKP-EZ[3],
a posebno njegov članak 3.
uzimajući u obzir prijedlog Komisije,
budući da:
(1)       Odlukom
2002/148/EZ zaključena su savjetovanja s Republikom Zimbabve u skladu s
člankom 96. stavkom 2. točkom (c) Sporazuma iz Cotonoua i poduzete
odgovarajuće mjere. Te su mjere od tada usklađivane, a njihovo
razdoblje primjene pregledavano je svake godine.
(2)       Kako bi Unija dokazala trajni
doprinos u pogledu političkog postupka u okviru globalnog političkog
sporazuma, Vijeće je 7. kolovoza 2012. odlučilo produžiti valjanost
Odluke 2012/96/EU i na 12 mjeseci obustaviti primjenu odgovarajućih mjera
kojima se ograničuje suradnja sa Zimbabveom u skladu s člankom 96.
Sporazuma iz Cotonoua.
(3)       Suglasnošću Vijeća
da pregleda odgovarajuće mjere neposredno nakon održavanja izbora u
Zimbabveu u skladu s globalnim političkim sporazumom, Odluku 2012/96/EU
treba produžiti i zadržati obustavu odgovarajućih mjera.
(4)       Europska unija u svakom
trenutku može donijeti odluku o pregledu te odluke.
DONIJELO JE OVU ODLUKU:
Članak 1.
Valjanost Odluke 2012/96/EU i odgovarajućih
mjera obuhvaćenih tom odlukom produžuje se do 20. veljače 2014.
Međutim primjena odgovarajućih mjera ostaje obustavljena.
Odgovarajuće se mjere moraju stalno
pregledavati i ponovno će se primjenjivati ako se situacija u Zimbabveu
osjetno pogorša.
Te se mjere u svakom slučaju moraju
pregledati šest mjeseci nakon stupanja na snagu ove odluke.
Članak 2.
Ova Odluka stupa na snagu na dan njezina
donošenja. Odluka se objavljuje u Službenom listu Europske unije.
Sastavljeno u Bruxellesu,
                                                                       Za
Vijeće
                                                                       Predsjednik
[1]               SL L 317, 15.12.2000., str. 3.
[2]               SL L 287, 4.11.2010., str. 3.
[3]               SL L 317, 15.12.2000., str. 376., kao što je izmijenjen
u SL L 247, 9.9.2006., str. 48.


				|

		52014PC0690

			Prijedlog ODLUKE VIJEĆA o stajalištu koje u ime Europske unije treba donijeti u okviru Vijeća članova Međunarodnog vijeća za masline u pogledu pristupanja novih članova /* COM/2014/0690 final - 2014/0324 (NLE) */

			   	OBRAZLOŽENJE
1.           KONTEKST PRIJEDLOGA
Člankom 40. Međunarodnog sporazuma o
maslinovu ulju i stolnim maslinama iz 2005. (dalje u tekstu „Sporazum”) kojim
je osnovano Međunarodno vijeće za masline („IOC”) predviđeno je
da svaka država može pristupiti ovome Sporazumu pod uvjetima koje je utvrdilo
Vijeće članova te organizacije.
Sporazum istječe 31. prosinca 2014., a
odluka o njegovu produženju očekuje se prije tog datuma. Imajući to
na umu, Odlukom Vijeća (2014/664/EU) ovlašćuje se Komisija da zatraži
produljenje postojećeg sporazuma i u ime Europske unije glasuje za
jednogodišnje produljenje postojećeg Sporazuma. Članice IOC-a o
reviziji sporazuma pregovaraju od 2013. U tom je kontekstu Vijeće 19.
studenoga 2013. ovlastilo Komisiju da u ime Europske unije pregovara o novom i
znatno obnovljenom Sporazumu kojim se u obzir uzima gospodarski, tehnički
i komercijalni razvoj u sektoru maslina.
U skladu s pregovaračkim mandatom
Vijeća, Unija je IOC-u podnijela prijedlog za reviziju Sporazuma.
Prijedlogom su obuhvaćene i odredbe koje se odnose na širenje organizacije
radi primanja novih članova, uključujući zemlje izvoznice i
zemlje uvoznice, te odredbe o reviziji participacijskih udjela
(članak 8. postojećeg Sporazuma).
Vijeće članova IOC-a odlučuje o
mogućem pristupanju novih članica Sporazumu na temelju
članka 40. „Pristupanje” i članka 8. „Participacijski
udjeli” Sporazuma. Tijekom tekućih pregovora ponovno će se definirati
predmetni članci te okvir za budući IOC s novim ciljevima i novim
upravljanjem. Pod tim je uvjetima potrebno da novi sporazum stupi na snagu
prije nego što IOC bude mogao donositi odluke o pristupanju organizaciji.
2014/0324 (NLE)
Prijedlog
ODLUKE VIJEĆA
o stajalištu koje u ime Europske unije treba
donijeti u okviru Vijeća članova Međunarodnog vijeća za
masline u pogledu pristupanja novih članova
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207., u vezi s njegovim
člankom 218. stavkom 9.,
uzimajući u obzir prijedlog Europske
komisije,
budući da:
(1)       Odlukom Vijeća
2014/664/EU[1]
Komisija je dobila ovlasti da zatraži jednogodišnje produljenje postojećeg
sporazuma i glasuje za jednogodišnje produljenje postojećeg
Međunarodnog sporazuma o maslinovu ulju i stolnim maslinama iz 2005.[2] jer taj Sporazum
istječe 31. prosinca 2014.
(2)       Vijeće je 19. studenoga
2013. ovlastilo Komisiju da u ime Unije otvori pregovore o sklapanju novog
međunarodnog sporazuma o maslinovu ulju i stolnim maslinama. Očekuje
se da će se tim pregovorima ponovno definirati ciljevi, funkcioniranje i
ustroj budućeg Međunarodnog vijeća za masline,
uključujući pravila koja utječu na prava i obveze članova.
(3)       Stoga u tom kontekstu nije
prikladno da sadašnje Međunarodno vijeće za masline odlučuje o
novim zahtjevima za članstvo u toj organizaciji. To pitanje treba
analizirati i raspraviti u okviru koji će se uspostaviti novim
međunarodnim sporazumom o maslinovu ulju i stolnim maslinama,
DONIJELO JE OVU ODLUKU:
Članak 1.
Stajalište koje u ime Unije treba donijeti u
okviru Vijeća članova Međunarodnog vijeća za masline jest
zatražiti odgodu glasovanja o svim novim zahtjevima za pristupanje do stupanja
na snagu novog međunarodnog sporazuma o maslinovu ulju i stolnim
maslinama.
Ako se taj zahtjev ne ispuni i ako se od
Vijeća članova Međunarodnog vijeća za masline zatraži
donošenje odluke o pristupanju novih članica, stajalište koje treba
zauzeti u ime Unije jest suzdržavanje od glasovanja.
Članak 2.
Ova odluka stupa na snagu na dan donošenja.
Sastavljeno u Bruxellesu,
                                                                       Za
Vijeće
                                                                       Predsjednik
[1]               Odluka Vijeća 2014/664/EU od 15. rujna 2014. o
stajalištu koje u ime Europske unije treba donijeti u okviru Vijeća
članova Međunarodnog vijeća za masline o produljenju
Međunarodnog sporazuma o maslinovu ulju i stolnim maslinama iz 2005. (SL L
275, 17.9.2014., str. 6.)
[2]               SL L 302, 19.11.2005., str. 47.